ROZHODNUTIE KOMISIE
z 20. septembra 2006,
ktorým sa menia a dopĺňajú rozhodnutia 2005/723/ES a 2005/873/ES o finančnom príspevku Spoločenstva na programy eradikácie a monitorovania určitých prenosných spongiformných encefalopatií (PSE) v členských štátoch na rok 2006
[oznámené pod číslom K(2006) 4150]
(2006/645/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 5 a 6 a článok 32,
keďže:
(1)
V nariadení Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (2), sú uvedené pravidlá monitorovania PSE u hovädzieho dobytka, oviec a kôz. V tomto zmenenom a doplnenom nariadení sa ustanovuje rozšírenie monitorovania oviec.
(2)
V rozhodnutí Komisie 2005/723/ES zo 14. októbra 2005 o programoch eradikácie a monitorovania chorôb zvierat, určitých prenosných spongiformných encefalopatií (PSE) a prevencie zoonóz, ktoré spĺňajú podmienky na získanie finančného príspevku od Spoločenstva v roku 2006 (3), sa ustanovuje zoznam takýchto programov, ako aj sadzba a výška finančného príspevku Spoločenstva na každý program.
(3)
V rozhodnutí Komisie 2005/873/ES z 30. novembra 2005, ktorým sa schvaľujú programy eradikácie a monitorovania chorôb zvierat, určitých prenosných spongiformných encefalopatií (PSE) a prevencie zoonóz predložené členskými štátmi na rok 2006 (4), sa stanovuje finančný príspevok Spoločenstva na programy členských štátov zamerané na monitorovanie prenosných spongiformných encefalopatií.
(4)
Skupina odborníkov na PSE u malých prežúvavcov pod vedením referenčného laboratória Spoločenstva pre PSE 8. marca 2006 potvrdila, že na základe druhej fázy rozlišovacieho testovania vzoriek mozgu dvoch oviec z Francúzska a jednej ovce z Cypru nemožno u týchto zvierat vylúčiť bovinnú spongiformnú encefalopatiu (bovine spongiform encephalopathy, BSE). Na vylúčenie prítomnosti BSE sa vyžaduje ďalšie testovanie takýchto zvierat.
(5)
Vzhľadom na význam účinnej implementácie zvýšeného monitorovania zameraného na posúdenie výskytu BSE u oviec je vhodné zvýšiť sumu, ktorú členským štátom uhradí Spoločenstvo za jeden test, a to do výšky maximálne 30 EUR za rýchly test oviec vykonaný podľa nákladov na rýchly test kôz.
(6)
Po zistení prvého prípadu BSE vo Švédsku sa nariadením (ES) č. 999/2001 v tomto členskom štáte zvýšila úroveň testovania hovädzieho dobytka. Preto je vhodné zvýšiť stupeň finančného príspevku Spoločenstva na programy monitorovania PSE vo Švédsku, ako sa ustanovuje v rozhodnutiach 2005/723/ES a 2005/873/ES.
(7)
Rozhodnutia 2005/723/ES a 2005/873/ES by sa preto mali zodpovedajúcim spôsobom zmeniť a doplniť.
(8)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha III k rozhodnutiu 2005/723/ES sa nahrádza textom prílohy k tomuto rozhodnutiu.
Článok 2
V kapitole XI rozhodnutia 2005/873/ES sa odseky 2 a 3 článku 11 nahrádzajú týmto textom:
„2. Finančný príspevok Spoločenstva sa poskytuje vo výške 100 % oprávnených nákladov, ktoré vzniknú každému členskému štátu uvedenému v odseku 1 na implementáciu týchto programov, a neprekročí:
a)
3 375 000 EUR pre Belgicko;
b)
1 640 000 EUR pre Českú republiku;
c)
2 380 000 EUR pre Dánsko;
d)
15 155 000 EUR pre Nemecko;
e)
285 000 EUR pre Estónsko;
f)
1 625 000 EUR pre Grécko;
g)
9 945 000 EUR pre Španielsko;
h)
25 760 000 EUR pre Francúzsko;
i)
6 695 000 EUR pre Írsko;
j)
9 045 000 EUR pre Taliansko;
k)
565 000 EUR pre Cyprus;
l)
355 000 EUR pre Lotyšsko;
m)
770 000 EUR pre Litvu;
n)
140 000 EUR pre Luxembursko;
o)
1 415 000 EUR pre Maďarsko;
p)
35 000 EUR pre Maltu;
q)
5 515 000 EUR pre Holandsko;
r)
2 230 000 EUR pre Rakúsko;
s)
3 800 000 EUR pre Poľsko;
t)
2 205 000 EUR pre Portugalsko;
u)
410 000 EUR pre Slovinsko;
v)
845 000 EUR pre Slovensko;
w)
1 020 000 EUR pre Fínsko;
x)
1 440 000 EUR pre Švédsko;
y)
7 700 000 EUR pre Spojené kráľovstvo.
3. Finančný príspevok Spoločenstva na programy uvedené v odsekoch 1 a 3 je určený na vykonané testy a maximálna výška neprekročí:
a)
7 EUR na test hovädzieho dobytka uvedeného v prílohe III k nariadeniu (ES) č. 999/2001;
b)
30 EUR na test oviec a kôz uvedených v prílohe III k nariadeniu (ES) č. 999/2001;
c)
145 EUR na test v prípade molekulárnych rozlišovacích testov oviec a kôz vykonaných tak, ako sa uvádza v bode 3.2 písm. c) bode i) kapitoly C v prílohe X k nariadeniu (ES) č. 999/2001.“
Článok 3
Toto rozhodnutie je určené členským štátom.
V Bruseli 20. septembra 2006